АҞӘА, мшаԥы 15 - Sputnik. Роспотребнадзор ашәҟәы иҭанагалеит Урыстәыла ираԥхьатәиу COVID-19 иамоу ацәеижьҿагылақәа аазырԥшуа аиммуноферменттә тест-система ҳәа аанацҳауеит РИА Новости аусбарҭа асаит адыррақәа шьаҭас иҟаҵаны.
"Роспотребнадзор иатәу Пастер ихьӡ зху аепидемиологиеи амикробиологиеи ринститут ашәҟәы иҭанагалеит Урыстәыла ираԥхьатәиу COVID-19 иамоу ацәеижьҿагылақәа аазырԥшуа аиммуноферменттә тест-система акоронавирус SARS-CoV-2 змоу ахаҿқәа ма COVID-19 аҟазшьақәа зныԥшуа ахаҿқәа, иара убасгьы аклиникатә симптоматика змам, аха ичмазаҩу ирныруаз ахаҿқәа рцәеижьҿагылақәа рҭагылазаашьа аилкааразы", - ҳәа аҳәоит адырраҭара.
Атест аналитикатә цәаныршьа ҳаракуп, алаҵа аҟаҵаразы аӡбара адкылараан ихәарҭоуп. Арҭ ареагентқәа рхархәарала иалшоит ацәеижьҿагыла аиммунтә ҭак аҩаӡара акыр хаҭабзиарала аарԥшра – илаҟәӡоу инаркны иҳаракӡоу аҟынӡа ҳәа азгәарҭоит аусбарҭаҿы.
АҞӘА, нанҳәа 5 - Sputnik. WhatsApp зҽызҵәахуа афотоқәеи авидеоқәеи рынашьҭра афункциа аартхоит ҳәа рҳәеит аилахәыра ахаҭарнакцәа.
Ахархәаҩцәа рфотосахьақәеи авидеоқәеи рышьҭлар алшоит аопциа "Знык ахәаԥшра" ацхыраарала. Афотосахьақәеи авидеоқәеи знык урыхәаԥшуеит нас ианыҵуеит.
Ари аҩыза афункциа аус ауеит Instagram аҿы: изауа акнопка дақәыӷәӷәоит, асахьа ма авидео ибоит, уи анаҩс урҭ ықәҵуеит.
WhatsApp аҿы ирҳәом ари ишаанамго изауыз скринрекордер ала аҭаҩра илшом ҳәа.
АҞӘА, нанҳәа 4 - Sputnik. Нанҳәамзазы урыстәылатәи атуристцәа ПЦР-тестқәеи, алаҵа шрымоу азы асертификатқәеи рыда урыстәылатәи акурортқәа реиԥш аҳәаанырцә тәылақәа рахьгьы ицар алшоит, абри атәы аанацҳауеит РИА Новости.
Зегь раасҭа аҭахра рымоуп Аԥсны, Албаниа ҳәа аҳәоит амаҵзура TUI Россия.
"Аԥсны аԥсшьараз атуристцәа Шәачанӡа иааиуеит, заа рынхарҭа ҿарҵар рылшоит. Албаниаҟа аҳҭнықалақь Тирану аҳаирбаӷәазахь "Уральские авиалинии" аҳаирпланқәа ишиашоу иԥроит Москвантә, Самарантә, Екатеринбургнтә", - азгәанаҭоит TUI Россия.
2019 шықәса аахыс раԥхьаӡа Албаниа аҭаара маншәалахеит Москвантә Тирануҟа ачартертә реисқәа аныбжьала.
Иҟоуп еиҭа атәылақәа Черногориеи Доминиканеи реиԥш ПЦР-тест ада уздызкыло, аха арҭ атәылақәеи Урыстәылеи ишиашоу аҳаиртә еимадара рыбжьам.
"ПЦР-тестқәа рыда уздызкыло атәылақәа иреиуоуп иара убасгьы Мексикеи Египети", - рҳәоит Anex Tour апресс-маҵзураҿы.
Аилахәыраҿ ирҳәеит нанҳәамзазы ҩыџьа Мексика рыԥсшьара бжьаха-бжьымш рыҩныҵҟа 161,3 нызқь шаго, Египт - 107 000.
"Урыстәыла аҩныҵҟа, иаҳҳәап Калининград, ҩыџьа иара абри аамҭазы иршәароуп 58,4 нызқь мааҭ", - азгәанаҭоит Anex Tour.
Атуроператорцәа иазгәарҭоит, Краснодартәи атәылаҿацә нанҳәа 1 аахыс иалагалоу аԥҟара ҿыцқәа ирхырҟьаны, нанҳәа-цәыббра азы Аԥсны, Ҟрым, Ҭырқәтәыла рахь аԥсшьаҩцәа рцара еизҳар шауа.
"Шерстистаиа белокрылка ҳәа изышьҭоу ԥшьышықәса раахыс иазгәаҭан иҳамоyп Аԥсны. Еиҳарак иахьаабо ацитрус аҟноуп, даара аҽамхакны иҟоуп. Ари хәаҷа ҿыцуп. Аҭагылазаашьа ас ианыҟала, ааигәа аинспекциаҿы иҟаз аиԥылараҟны иазыӡбан ахәаҷа зшьуа ахимметод ада, абиометод ахархәара. Абжы криптоламус, уи аԥырԥалыкь иаԥырхагоуп, ус азгәарҭеит аиԥылараҿы аекспертцәа. Макьана иҳазҳәом уи иахәоит ҳәа, аха иалагалазар, ахы шымҩаԥнаго аабарын. 500 цыра аԥсабарахь аушьҭра азгәаҭоуп. Ҳара урҭ аԥсабара ԥырхага анаҭом ҳәа азыҳаԥхьаӡоит", - еиҭалҳәеит Шьынқәырԥҳа.
Инеиҵыху аиҿцәажәара шәазыӡырҩыр шәылшоит аудиофаил аҿы.